Elisabet Tursynbajewa

Elisabet Tursynbajewa (* 14. Februar 2000 in Moskau) is en kasachische Ieskunstlöperin. Se wurr 2019 sowohl Viezweltmeesterin achter Alina Ilnasowna Sagitowa as ok Viezmeesterin bi de Veer-Kontinente-Meesterschapen. Dorneben is se de eerste Frau, de en Veerfacksprung wiels en Wettbewarf stahn kunn. 

 Biographie 
Tursynbajewa keem dör hör öllere Bröer Timur to’n Ieskunstloop. Nah de Saison 2014/15 truck se nah Kanada um dor ünner de ehmalgen Weltmeester Brian Orser to traineeren. Se keem woll bi de Wettbewarfen van de Challenger-Reeg, immer mal weer up dat Podium, aber nie bi Wettbewarfen van de Grand-Prix-Reeg, bi Weltmeesterschapen oder bi Olympisch Spelen. Se is denn weer nah Moskau torüchtrucken to de Trainer Eteri Tutberidse. Hier wurr se ünner annern Teamkollegin van de Olympiasiegerin Alina Ilnasowna Sagitowa.ISU: Profil van Elisabet Tursynbajewa (engelsch), afropen an’n 24. März 2019

De folgend Saison wurr to de bitlang spoodriekste för Tursynbajewa. Se wunn bi de Veer-Kontinente-Meesterschapen un den Weltmeesterschapen de Sülvermedaille. Todem stunn se in de Kür van de WM as eerste Fru en Veerfacksprung (Veerfack-Salchow).BBC: 'That's a game changer!' Skater lands first quadruple salchow (engelsch), afropen an’n 24. März 2019

Tursynbajewa studeert Musik in Moskau.

 Weblinks 

 Profil van Elizabet Tursynbayeva bi de ISU (engelsch), afropen an’n 24. März 2019

 Enkeld Nahwiesen 

Kategorie:Fru
Kategorie:Börger von Kasachstan
Kategorie:Boren 2000
Kategorie:Ieskunstlöper
Kategorie:Olympiadeelnehmer (Kasachstan)